REPUBLIKA HRVATSKA

Osnovna škola Jurja Dalmatinca Pag

Ante Starčevića 12

OIB: 61936378099

Telefon: 023 611 517

KLASA: 372-08/22-01/02

URBROJ: 2198-1-27-22-02

U Pagu, 12. rujna 2022. godine

Na temelju članka 6. Zakona o zakupu i kupoprodaji poslovnog prostora (NN 125/11, 64/15, 112/18) i Odluke o uvjetima, kriterijima i postupku za davanje u zakup i privremeno korištenje prostora i opreme u školskim ustanovama Zadarske županije od 17. veljače 2022. godine (KLASA: 602-01/21-1/22, URBROJ: 2198-02-22-4), Osnovna škola Jurja Dalmatinca Pag objavljuje:

 **JAVNI NATJEČAJ ZA DAVANJE U ZAKUP POSLOVNOG PROSTORA**

 Predmet javnog natječaja je davanje u zakup poslovnog prostora navedenog u tablici:

|  |  |  |  |  |  |  |  |
| --- | --- | --- | --- | --- | --- | --- | --- |
| RB | Adresa prostora | Vrsta prostora | Površina | Opis prostora | Namjena i djelatnost za vrijeme trajanja zakupa | Početni iznos najamnine | Vrijeme na koje se prostor daje u zakup |
| 1. |  | Velika sportska dvorana | 600 m2 | Prostor nije hlađen ljeti ni grijan zimi. U svlačionicama nije moguće koristiti tuševe. | Za programe javnih potreba iz područja sporta, prosvjete, kulture, zdravstva i socijalne skrbi | 100,00 kn po satu za programe koji ne uključuju djecu i mladež,80,00 kn po satu za programe koji uključuju djecu i mladež  | Do kraja školske godine |
| 2. | Ante Starčevića 12, 23 250 Pag | Učionica  | 70 m2 | Prostor nije hlađen ljeti. Grijanje u zimskom periodu do 18:00 sati. | Za programe javnih potreba iz područja sporta, prosvjete, kulture, zdravstva i socijalne skrbi | 50,00 kn po satu za programe koji ne uključuju djecu i mladež, 25 kn po satu za programe koji uključuju djecu i mladež | Do kraja školske godine |

**RASPOLOŽIVI TERMINI:**

**Velika sportska dvorana:**

- ponedjeljak: 20:00 sati do 22:00 sata

- utorak: 15:30 sati do 20:00 sati za programe koji uključuju djecu i mladež, od 20:00 sati do 22:00 sata za programe koji ne uključuju djecu i mladež

- srijeda: 20:00 sati do 22:00 sata

- četvrtak: 19:05 sati do 20:05 sati za programe koji uključuju djecu i mladež, od 20:05 sati do 22:05 sati za programe koji ne uključuju djecu i mladež

- petak: 15:30 sati do 17:00 sati za programe koji uključuju djecu i mladež, od 20:00 sati do 22:00 sata za programe koji ne uključuju djecu i mladež

- subota i nedjelja: od 09:00 sati do 15:00 sati za programe koji uključuju djecu i mladež, od 17:00 do 22:00 sata za programe koji ne uključuju djecu i mladež

**Učionica**

- radnim danom od 15:00 sati do 20:00 sati za programe koji uključuju djecu i mladež, od 20:00 sati do 22:00 sata za programe koji ne uključuju djecu i mladež

- subota i nedjelja: od 09:00 sati do 17:00 sati za programe koji uključuju djecu i mladež, od 17:00 do 22:00 sata za programe koji ne uključuju djecu i mladež (prostor se ne grije vikendom)

U slučaju da se ponuditelj javlja i za programe koji uključuju djecu i mladež i za programe koji ne uključuju djecu i mladež, potrebno je točno naznačiti koji termin se koristi za programe koji uključuju djecu i mladež, a koji ne uključuju navedene kategorije te posebno ponuditi cijenu za jednu i drugu kategoriju.

**OPĆI UVJETI ZA PODNOŠENJE PONUDA**

Pravo na podnošenje ponuda imaju fizičke osobe, udruge, fizičke osobe koje imaju registriran obrt i pravne osobe.

Pravo na zakup ima ponuditelj koji ispunjava uvjete natječaja i ponudi najviši iznos zakupnine.

Ponuditelj može vidjeti poslovni prostor prije javljanja na natječaj.

Zainteresirana osoba se može obratiti za pregled poslovnog prostora tajniku Škole na broj telefona 023/ 611 517.

Zakupnik ne smije dati poslovni prostor u podzakup niti dati na korištenje bez naknade drugim korisnicima.

Najpovoljnijom ponudom smatrat će se ona ponuda koja uz ispunjenje uvjeta iz natječaja sadrži i najveći iznos zakupnine.

Iznos zakupnine obavezno je iskazati u kuni i u euru, a prilikom preračunavanja mora se koristiti isključivo fiksni tečaj konverzije u punom brojčanom iznosu, bez obzira što je zadnja znamenka nula, dakle 1 EUR = 7,53450 kuna.

Nepravovremene i nepotpune ponude neće se uzeti u razmatranje, te će se zapisnički utvrditi njihova nevaljanost.

U slučaju da na natječaju za jedan poslovni prostor pristigne više ponuda s istim iznosom ponuđene zakupnine, nadmetanje se nastavlja između tih ponuditelja, iskazivanjem većeg iznosa od ponuđene zakupnine u pisanom obliku.

Sukladno članku 132. Zakona o hrvatskim braniteljima i članovima njihovih obitelji (NN121/17, 98/19, 84/21), povjerenstvo je dužno pri procjeni i odabiru ponuda osigurati prvenstveno pravo na zaključivanje ugovora o zakupu poslovnog prostora osobama iz Zakona o hrvatskim braniteljima iz Domovinskog rata i članovima njihovih obitelji, pod uvjetom da ispunjavaju uvjete iz natječaja te prihvate najveći ponuđeni iznos zakupnine.

Škola zadržava pravo poništiti natječaj ili dio natječaja, odnosno ne prihvatiti niti jednu ponudu bez posebnog obrazloženja.

**SADRŽAJ PONUDE**

Svaka ponuda mora sadržavati adresu i vrstu poslovnog prostora iz javnog natječaja za koji se daje ponuda.

Pravo sudjelovanja u nadmetanju imaju fizičke osobe, udruge, fizičke osobe koje imaju registriran obrt i pravne osobe uz uvjet da uz pisanu ponudu potpisanu od strane ovlaštene osobe dostave:

* Prijavu s naznakom osobnih podataka fizičke/pravne osobe (ime i prezime/tvrtka, adresa/sjedište, MB, OIB, broj žiro-računa, kontakt-telefon) potpisanu od ovlaštene osobe
* Izjavu o visini ponuđene zakupnine
* Naznaku djelatnosti koju će ponuditelj obavljati u prostoru iz koje je vidljivo uključuje li programe za djecu i mladež ili ne uključuje
* Izvadak iz sudskog registra ne stariji od 6 (šest) mjeseci (za pravne osobe)
* Preslik obrtnice (za obrtnike) ovjeren kod javnog bilježnika
* Preslik potvrde da je udruga upisana u Registar udruga ovjerenu kod javnog bilježnika (za udruge)
* Ovjereni preslik rješenja o statusu hrvatskog branitelja/dragovoljca Domovinskog rata
* Potvrdu Porezne uprave o podmirenim dugovanjima ne stariju od 30 (trideset) dana (izvornik)

Kandidati će biti obaviješteni o rezultatima izbora na službenim web stranicama Škole ([www.os-jdalmatinca-pag.skole.hr](http://www.os-jdalmatinca-pag.skole.hr)) u roku od 30 dana od dana isteka roka za podnošenje prijava.

**PODNOŠENJE PONUDA**

Ponude se dostavljaju na adresu: OŠ Jurja Dalmatinca Pag, Ante Starčevića 12, 23 250 Pag, s naznakom: „Javni natječaj-ponuda za zakup poslovnog prostora-ne otvarati“

Rok za podnošenje ponude je 8 (osam) dana od dana objavljivanja natječaja.

Ponude će se otvarati u prostoru Osnovne škole Jurja Dalmatinca Pag, Ante Starčevića 12, 23 250 Pag.

Otvaranje ponuda nije javno.